钦定古今图书集成/明伦汇编/皇极典/第255卷 > 礼记 > 礼运
## 钦定古今图书集成/明伦汇编/皇极典/第255卷 > 礼记 > 礼运

“《用人之知》去其诈，用人之勇去其怒，《用人之仁》”去其
贪。

〈陈注〉言人君用人，当取其所长，舍其所短，盖中人之才，有所长必有所短也。有知谋者易流于欺诈，故用人之知，当弃其诈而不责也。有刚勇者易至于猛暴，故用人之勇，当弃其猛暴之过也。朱子曰：“仁止是爱，爱而无义以制之，便事事都爱，所以贪也。故用人之仁，当弃其贪之失也。”